#### Projektas

## ŠILUTĖS RAJONO SAVIVALDYBĖS

## TARYBA

**sprendimas**

## DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO

#### 2017 m. balandžio d. Nr. T1-

#### Šilutė

Vadovaudamasi Lietuvos Respublikos vietos savivaldos įstatymo 16 straipsnio 3 dalies 9 punktu, 18 straipsnio 1 dalimi, Lietuvos Respublikos Biudžetinių įstaigų įstatymo 4 straipsnio 3 dalies 7 punktu, Šilutės rajono savivaldybės taryba n u s p r e n d ž i a:

1. Nuo 2017 m. rugsėjo 1 d. nustatyti Šilutės rajono savivaldybės švietimo įstaigų didžiausią leistiną pareigybių skaičių ([pridedama](SVI04priedasVR.xlsx)).

2. Pripažinti netekusiu galios Savivaldybės tarybos 2016 m. gruodžio 22 d. sprendimą Nr. T1-519 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2017-04-

Virgilijus Pozingis

2017-04-12

Arvydas Bielskis

2017-04-11

Vita Stulgienė

2017-04-12

Parengė

Birutė Tekorienė

2017-04-11

**ŠILUTĖS RAJONO SAVIVALDYBĖS ADMINISTRACIJOS**

**ŠVIETIMO SKYRIUS**

**AIŠKINAMASIS RAŠTAS**

**DĖL TARYBOS SPRENDIMO „DĖL ŠILUTĖS RAJONO SAVIVALDYBĖS ŠVIETIMO ĮSTAIGŲ DIDŽIAUSIO LEISTINO PAREIGYBIŲ SKAIČIAUS NUSTATYMO“ PROJEKTO**

2017-04-11

Šilutė

**1. Parengto projekto tikslai ir uždaviniai.**

Nustatyti didžiausią leistiną pareigybių skaičių švietimo įstaigose.

**2. Kaip šiuo metu yra sureguliuoti projekte aptarti klausimai.**

Didžiausias leistinas darbuotojų skaičius švietimo įstaigose buvo patvirtintas Savivaldybės tarybos [2017 m. gruodžio 22 d. sprendimu Nr. T1-](http://www.infolex.lt/silute/Default.aspx?Id=3&DocId=34491)519 „Dėl Šilutės rajono savivaldybės švietimo įstaigų didžiausio leistino pareigybių skaičiaus nustatymo“.

Iki 2017 m. rugpjūčio 31 d. reorganizuojamos įstaigos:

1. Rusnės pagrindinė mokykla prijungiama prie Šilutės Pamario pagrindinės mokyklos kaip progimnazijos skyrius.
2. Saugų vaikų darželis prijungiamas prie Saugų Jurgio Mikšo pagrindinės mokyklos.

Su šių įstaigų reorganizacija susiję pareigybių ir jų skaičiaus pasikeitimai. Rusnės skyriuje nelieka direktoriaus, ūkvedžio, raštvedės, buhalterio pareigybių, nežymiai keičiasi pagalbos mokiniui specialistų etatų skaičius. Saugų pagrindinėje mokykloje steigiama priešmokyklinio ugdymo grupė, 2 ikimokyklinės grupės lieka darželio pastate. Priešmokyklinėje grupėje steigiami auklėtojos ir auklėtojos padėjėjos etatai. Nelieka ūkvedžio, raštvedės, bendrosios praktikos slaugytojos, virėjos ir virtuvės darbininkės, daugėja auklėtojų, auklėtojos padėjėjų. Direktorė tampa pavaduotoja ugdymui. Pasikeitimai aptarti su reorganizuojamų ir reorganizavime dalyvaujančių įstaigų vadovais.

Keičiasi pareigybių skaičius ir kitose švietimo įstaigose: nauji teisės aktai įpareigoja plėsti švietimo pagalbos paslaugų teikimą kiekvienam vaikui: papildomai steigiami 5 psichologų etatai (specialistai aptarnaus po keletą mokyklų, priklausomai nuo jose esančių vaikų (mokinių) skaičiaus. Nuo 2017-09-01 numatoma sujungti Saugų ir Usėnų pagrindinių mokyklų bibliotekas su F. Bajoraičio viešąja biblioteka (filialais), todėl naikinamos bibliotekininkų pareigybės mokyklose. Viešosios bibliotekos filialai yra įsikūrę minėtų mokyklų pastatuose.

Aiškinamojo [rašto 1](SVI04aiskin_1priedasR.xls) ir [2 prieduose](SVI04aiskin_2priedasR.xls) pateiktos pareigybės ir etatų skaičiai kiekvienoje švietimo įstaigoje.

**3. Kokių pozityvių rezultatų laukiama.**

Nustačius švietimo įstaigų didžiausią leistiną pareigybių skaičių, vadovas pasitvirtina įstaigos struktūrą ir pareigybių sąrašą.

**4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.**

Neturėtų būti.

**5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.**

Nėra.

**6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.**

[Reikia.](SVO4%20Antikorupc.vert2017-04.doc)

**7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.**

Pareigybių skaičiaus pasikeitimai aptarti su švietimo įstaigų vadovais. Išviso sumažės 2,91 etatų, iš jų: išaugo 2,59 pedagoginių darbuotojų etatų skaičius, 5,5 etatų sumažės aptarnaujančio personalo. Apie 18 000 eurų per metus sutaupoma savarankiškų lėšų.

**8. Projekto autorius ar autorių grupė.**

Švietimo skyriaus vedėja Birutė Tekorienė, Centralizuotos buhalterijos vyriausioji specialistė Danutė Kuznecova.

**9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.**

Didžiausias leistinas pareigybių skaičius.

**10. Kiti, autorių nuomone, reikalingi pagrindimai ir paaiškinimai.**

Nėra

Skyriaus vedėja Birutė Tekorienė